
Nők ábrázolása a japán horror médiában

Kulcsszavak: j-horror, nők, yūrei, final girl, femme fatale
Elsősorban a dolgozatomban a japán horror műfajának kialakulást, ezen belül is a női
karakterek jelentőségét fogom vizsgálni. Azért választottam ezt a témát, mert egyrészt érdekel a
japán kísértetekkel teli történetek kultúrája, amelynek gyökerei a japán autentikus túlvilággal
kapcsolatos világképhez vezetnek vissza. A kutatásomat négy kérdés alapján fogom vizsgálni,
honnan indult el, hogyan mutatkoznak meg a japán horror műfajon belül a női szereplők és miért
mindig szörnyetegként jelennek meg. Vajon tényleg victim-heroként szerepelnek az elemzések
során, vagy inkább a victim-monster kategóriába illeszkednek? Hogyan képes bemutatni a női
karaktereket, olyan lenyűgözően, de egyszerre félelmetesen is.

A kutatásom első felében a japán kísérteties történetek kezdetét és ahhoz tartozó
események kialakulását és fejlődését szeretném bemutatni. Ezenfelül természetesen kiemelem a
kaidan történetek főszereplőit a yōkaiokat, emellett is a yūreieket, amelyek kulcsfontosságú
karakterei a horror műfajnak. A következő fejezetben szeretném kifejteni a japán nők elvárt
szerepét a társadalomban és annak negatív hatását, ami által a japán horror történetekben, olyan
népszerűvé váltak. Továbbá a dolgozatom lényegi részét az archetípusokkal fogom folytatni,
amelyek alapján fogom felvezetni és elemezni a következő mondatban felsorolt japán horror
filmeket. Az első A kör, második a Nem fogadott hívás, zárásnak pedig A meghallgatás című film.



